Α4-0074/95

Ψήφισμα σχετικά με το σχέδιο διορθωτικού και συμπληρωματικού προϋπολογισμού αριθ. 1 για το οικονομικό έτος 1995 - Τμήμα ΙΙΙ - Επιτροπή

To Eυρωπαϊκό Κοινοβούλιο,

- έχοντας υπόψη τη Συνθήκη της ΕΚ και ιδίως το άρθρο 203,

- έχοντας υπόψη τη διοργανική συμφωνία της 29ης Οκτωβρίου 1993 σχετικά με τη βελτίωση της διαδικασίας του προϋπολογισμού, και τη δημοσιονομική πειθαρχία ((ΕΕ C 331 της 7.12.93, σ. 1)),

- έχοντας υπόψη τον προϋπολογισμό 1995, που εγκρίθηκε στις 15 Δεκεμβρίου 1994, καθώς και το συνοδευτικό ψήφισμα ((ΣΠ της ημερομηνίας αυτής, Μέρος ΙΙ, σημείο 1 α))),

- έχοντας υπόψη το προσχέδιο διορθωτικού και συμπληρωματικού προϋπολογισμού των Ευρωπαϊκών Κοινοτήτων αριθ. 1/1995 που υπεβλήθη από την Επιτροπή στις 21 Φεβρουαρίου 1995 (SEC(95)0233),

- έχοντας υπόψη το σχέδιο διορθωτικού και συμπληρωματικού προϋπολογισμού των Ευρωπαϊκών Κοινοτήτων αριθ. 1/1995 που καταρτίστηκε από το Συμβούλιο στις 14 Μαρτίου 1995 (C4-0083/95),

- έχοντας υπόψη την έκθεση της Επιτροπής Προϋπολογισμών και τις γνωμοδοτήσεις της Επιτροπής Περιβάλλοντος, Δημόσιας Υγείας και Προστασίας των Καταναλωτών, της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Εξωτερικών Οικονομικών Σχέσεων και της Επιτροπής Περιφερειακής Πολιτικής (Α4-0074/95),

Γενικές παρατηρήσεις

1. εκφράζει ικανοποίηση διότι η Επιτροπή υπέβαλε προσχέδιο προϋπολογιμού το οποίο επιτρέπει την οριστική ενσωμάτωση των νέων κρατών μελών, σεβόμενο έτσι την επιθυμία του Κοινοβουλίου, που εξεφράσθη ήδη από τον Μάρτιο 1994 και επιβεβαιώθηκε κατά την οριστική έγκριση του προϋπολογισμού στις 15 Δεκεμβρίου 1994[semigr ]

2. παροτρύνει την Επιτροπή να υποβάλει πρόταση για την επίλυση των τεχνικών προβλημάτων της χρηματοδοτικής της συμβολής στις ενισχύσεις υπέρ των αλιέων που πλήττονται από την ανεργία λόγω της υποχρεωτικής αδράνειας και της διακοπής των αλιευτικών δραστηριοτήτων, που συνδέονται με την καθυστέρηση της ανανέωσης των διεθνών συμφωνιών[semigr ]

όσον αφορά τη γεωργία

3. λυπάται που το Συμβούλιο δεν ετήρησε το αποτέλεσμα της ψηφοφορίας κατά τη δεύτερη ανάγνωση στον τομέα της γεωργίας, μετατρέποντας σε μη διαχωριζόμενες τις πιστώσεις ορισμένων κονδυλίων[semigr ] εγκρίνει επομένως την απόφαση επαναφοράς του ΠΣΠ όσον αφορά τα κονδύλια του τίτλου Β1-5, που θεωρήθηκαν ως διαχωριζόμενες πιστώσεις, κατά την έγκριση του προϋπολογισμού 1995[semigr ]

4. λυπάται διότι το Συμβούλιο αρνήθηκε να κινήσει τη διαδικασία ad hoc που προβλέπει η Διοργανική Συμφωνία, απομακρυνόμενο έτσι από την πρόταση της Επιτροπής, διατρανώνοντας με αυτό τον τρόπο την άρνησή του για διάλογο στο θέμα αυτό[semigr ]

όσον αφορά τα διαρθρωτικά ταμεία

5. εγκρίνει την απόφαση να ανακατανεμηθεί το αποθεματικό των κοινοτικών πρωτοβουλιών βάσει προβλέψεων των αναγκών για τις περιφέρειες των νέων κρατών μελών, αλλά παραμένει ανοιχτό για τυχόν αναπροσαρμογή των εγγεγραμμένων ποσών, με μεταφορά πιστώσεων, συναρτήσει του ενδιαφέροντος που παρουσιάζουν τα διάφορα προγράμματα[semigr ]

όσον αφορά τις εσωτερικές πολιτικές

6. θεωρεί ότι ορισμένες προτάσεις της Επιτροπής δεν δικαιολογούνται πλήρως στο πλαίσιο της διεύρυνσης, και εγκρίνει για λόγους λιτότητας τη μείωση των πιστώσεων υπέρ των ειδικευμένων οργανισμών[semigr ] αναγνωρίζει περαιτέρω την ανάγκη να υποβληθεί σχετική σύσταση πριν από το τέλος Ιουνίου 1995[semigr ]

7. λαμβάνει γνώση των αποφάσεων του Συμβουλίου να μειώσει ορισμένες πιστώσεις για την κατηγορία αυτή, αλλά θεωρεί αναγκαία την ενίσχυση ορισμένων τομέων όπως η απασχόληση και το περιβάλλον, καθώς και ο χρηματοδοτικός μηχανισμός για το περιβάλλον (LIFE), όπου ο αντίκτυπος της διεύρυνσης δεν έχει επαρκώς συνυπολογισθεί[semigr ] ζητεί από την Επιτροπή να υποβάλει προτάσεις για τα διευρωπαϊκά δίκτυα υπό το πρίσμα των ήδη συμπεφωνημένων πιστώσεων του προϋπολογισμού, ιδίως δε υπέρ των σχεδίων που είναι βασικής σημασίας για την οικονομική και την περιφερειακή ανάπτυξη, καθώς και για την οικολογική βιωσιμότητα[semigr ]

8. εγκρίνει την απόφαση του Συμβουλίου να μειώσει τις πιστώσεις του ΚΚΕρ, αλλά φρονεί ότι δεν πρέπει να μειωθούν οι συνολικές πιστώσεις για την έρευνα, και επομένως εγκρίνει την ενίσχυση ορισμένων ερευνητικών ενεργειών στον τομέα της πυρηνικής ασφάλειας[semigr ]

όσον αφορά τις εξωτερικές ενέργειες

9. εγκρίνει την απόφαση να ενισχυθούν ορισμένα κονδύλια υπέρ ΜΚΟ που υφίστανται τον αντίκτυπο της διεύρυνσης και που δεν έχουν περιληφθεί στο ΠΣΠ[semigr ]

10. εγκρίνει τις αποφάσεις να διατηρηθούν οι πιστώσεις του προσχεδίου προϋπολογισμού για ορισμένα μέτρα στον τομέα των εκτάκτων ενισχύσεων και της συνεργασίας με τις χώρες της Ασίας, της Λατινικής Αμερικής και της Μεσογείου[semigr ] εγκρίνει την αύξηση των κονδυλίων του προϋπολογισμού των οποίων η αποτελεσματικότητα έχει μέχρι στιγμής αποδειχθεί, και ιδίως των δράσεων υπέρ των προσφύγων όπως η προστασία των μητέρων και των παιδιών καθώς και των παιδιών και των ορφανών που έχουν θιγεί από τον πόλεμο[semigr ]

11. επικροτεί την απόφαση του Συμβουλίου να ενισχύσει τις πιστώσεις πληρωμών για τη δράση Mostar, αλλά σημειώνει επίσης ότι το Συμβούλιο δέχθηκε τη δημιουργία νέου κονδυλίου (Β7-5202) που στερείται νομικής βάσης[semigr ]

όσον αφορά τις διοικητικές δαπάνες

12. δέχεται τις αποφάσεις του Συμβουλίου για τις πιστώσεις διοικητικής λειτουργίας και το οργανόγραμμα, και φρονεί ότι η δημιουργία νέων θέσεων θα πρέπει να επισπεύσει την ένταξη των νέων χωρών στις πολιτικές της Ένωσης[semigr ]

13. εγκρίνει την απόφαση να αυξηθούν κατά πέντε οι θέσεις των υπαλλήλων της Υπηρεσίας Εκδόσεων[semigr ]

14. υπενθυμίζει ότι, κατά την ψήφιση του προϋπολογισμού 1995, οι πιστώσεις που αντιστοιχούν στη δημιουργία 210 θέσεων, έχουν εγγραφεί στο αποθεματικό[semigr ] ότι οι πιστώσεις αυτές θα αποδεσμευθούν όταν η Επιτροπή:

- θα έχει υποβάλει προτάσεις που θα προβλέπουν, για κάθε ενδιαφερόμενο όργανο, την πρόωρη συνταξιοδότηση[semigr ]

- θα έχει αναλάβει την πρωτοβουλία να ανοίξει δύο νέες αντιπροσωπείες, στη Σρι Λάνκα και τη Νικαράγουα[semigr ]

- θα έχει παράσχει επαρκείς πληροφορίες για την ανάγκαιότητα των 6 θέσεων D που προβλέπονται για τη γλωσσική υπηρεσία[semigr ]

- θα έχει υποβάλει την πρόταση τροποποίησης του κανονισμού για την ίδρυση του Μεταφραστικού Κέντρου, όπως έχει αναγγείλει ο αρμόδιος Επίτροπος[semigr ]

15. υπενθυμίζει ότι, σύμφωνα με τις επιθυμίες που εξέφρασε κατά τις ακροάσεις των Επιτρόπων τον Ιανουάριο 1995, έχει δηλώσει την πρόθεσή του να περιορίσει τις θέσεις που προορίζονται για τα ιδιαίτερα γραφεία όλων των Επιτρόπων σε 6 υπαλλήλους Α κατηγορίας κατ' ανώτατο όριο[semigr ]

16. επιβεβαιώνει τη θέση του ως προς το θέμα της διοργανικής συνεργασίας και υπενθυμίζει ότι, κατά την έγκριση του προϋπολογισμού '95, ενεγράφησαν πιστώσεις στο αποθεματικό εν αναμονή επιχειρησιακών προτάσεων στο νομοθετικό, διοικητικό και δημοσιονομικό επίπεδο, και κρίνει απαραίτητη τη θέσπιση κοινών κριτηρίων πρόσληψης[semigr ]

17. καλεί τα όργανα, συμπεριλαμβανομένου του Συμβουλίου, να υποβάλουν θεσμικό πρόγραμμα για την αναδιοργάνωνση και το ρυθμιστικό πλαίσιο των μεταφραστικών τους υπηρεσιών[semigr ] φρονεί ότι το πρόγραμμα αυτό πρέπει να περιλαμβάνει το Μεταφραστικό Κέντρο, να δημιουργεί οικονομίες κλίμακος σχετικά με το προσωπικό, να προβλέπει αποκεντρωμένες μορφές διαχείρισης όπως η τηλεργασία, ενώ συγχρόνως θα εξασφαλίζει την ομαλή λειτουργία κάθε οργάνου[semigr ]

18. αναθέτει στο Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.